
EDITORYAL 


Bag-o nga hugna sang paghari sang US 
matapos ang pulong ni Marcos-Biden 


dent Biden agud sementuhon ang estratehiya sang US nga gamiton 


N agserbe ang byahe sa US kag pakighinun-anon ni Marcos kay Presi- 


ang Pilipinas bilang balwrte sa Asia-Pacific. Kabahin ini sang ginpa- 
sangkad nga pagpatuman sang hegemony sa rehiyon paagi sa pagpalapad sang 
presensya militar. Ginbuksan sini ang panibag-o nga hugna sa kasaysayan 
sang Pilipinas bilang malakolonya sang US. 


Pila ka semana antes magbyahe, 
lubos nga gin-uyunan ni Marcos ang 
plano sang US nga magtukod sang 
apat pa ka base militar (dugang sa 


nauna nga lima) sa idalom sang En- 
hanced Defense Cooperation Agree- 
ment (EDCA), kag pila ka adlaw ma- 
tapos ipatigayon sang US ang Balika- 
tan war exercises sa Pilipi- 
nas, isa sa pinakadalagko 
nga pagpakita sang kusog 
militar sa nagligad nga 

mga tinuig. 
Lubos ang kalipay ni 
Biden sa pagpakigbinuli- 
gay ni Marcos sa estrate- 
hiyang geopulitikal sang 
US. Ginhambal niya kay 
Marcos, "wala ako sang may 
mapinsaran nga mas maayo 
nga kaagubay kaysa sa imo." 
Isa ini ka direkta nga pag-en- 


dorso sa pasista kag korap nga rehi- 
men ni Marcos kag pagsuporta sa 
brutal nga gyera sang pagpangsum- 
po. Bilang balos, ginpasiguro ni 
Marcos sa US nga maga-alagad ang 
Pilipinas nga isa sa yabi nga kadena 
sa estratehiya nga First Island Chain 
sang pagpalibot sang US sa China 
kag pagtulod sang armado nga bang- 
gianay. 

Gindihon sa byahe ni Marcos ang 
US-Philippines Bilateral Defense Gui- 
delines. Ginpabakod sini ang Mutual 
Defense Treaty, Visiting Forces Ag- 
reement (VFA), EDCA kag iban pa 
nga indi patas nga kasugtanan pang- 
luwas kag pangdepensa sang US. 
Ang kaaway sang US ang mangin 
kaaway sang Pilipinas. Pananda nga 
bato ini sang ilabi kahugot nga 
kontrol kag pagdominar sang US sa 
Pilipinas. Sugpon sini ang mga gindi- 
hon nga kasugtanan kag programa 
agud mas pabakuron pa ang domina- 
syon sang US sa ekonomiya kag kul- 
tura. 

Ginsulit sang US sa Guidelines 
ang "suporta para sa modernisa- 
syon sang AFP" nga madugay 
na nga programa agud himu- 
on nga palasalig 
ang militar 

sang Pilipinas sa 

US. Ginagamit ini 

sang US para ma- 

kuha ang katampad 
sang mga heneral 
paagi sa dalagko nga 
kikbak sa mga kontrata 
militar sang gubyerno. 
Ginatambak sang US ang 
mga sobra nga mga daan 


nga kagamitan militar para sa 
kontra-insurhensya. 

Katuyuan man sang gindihon nga 
Guidelines nga "pabakuron ang mga 
prayoridad sa depensa" nga sandig 
sa katuyuan nga "interoperability" 
agud pabaskugon ang kumand kag 
kontrol sang US sa AFP. Tinutuyo 
sang Balikatan kag ginatos nga pag- 
hanas nga bilog-tuig nga ginahimo 
sang US kag AFP agud epektibo nga 
himuon nga magamit sang militar 
sang US bilang kaugalingon sini nga 
pwersa ang militar sang Pilipinas. 

Ang bisita ni Marcos ang nagser- 
be man para itulod ang dominasyon 
sang US sa ekonomiya sang Pilipinas 
kag agresibo nga itulod ang dalagko 
nga kapitalista nga Amerikano nga 
nagapamuhunan kag nagahugakom 
sang ganansya halin sa pagpanghi- 
mulos sa barato nga kusog panga- 
budlay kag pagpanghimulos sa libre 
nga buhis kag iban pa nga pangbuyok 
ni Marcos. Gintanyagan sang mga 
kahimbon ni Marcos nga dalagko 
komprador burgesya ang ila kaugali- 
ngon bilang katimbang sang kapita- 
listang Amerikano, kabahin ang mga 
kumpanyang US nga nagahimo sang 
indi pa napamatud-an nga enerhi- 
yang nukleyar. 

Gin-anunsyo man sang gubyer- 
nong US ang plano nga mag-gahin 
sang dako nga pondo agud pasangka- 


ron ang mga programa agud ipagkit 
ang Pax Americana nga panan-awan 
sa kalibutan, ilabi sa mga estudyante 
kag kabataan Pilipino. Masobra 5100 
milyon ang pagagastuhon sa masu- 
nod nga napulo ka tuig para pasang- 
karon ang mga programa nga scho- 
larship pareho sang Fulbright, mga 
baylohanay sang estudyante, "youth 
leadership training," kag pagtukod 
sang "samahan sa pagkakaibigan," 
pati na mga programa sang USAID 
para sa pagdihon sang kurikulum, 
paghanas sang mga manunudlo, pag- 
tukod sang mga imprastraktura nga 
pang-edukasyon, kag iban pa. Ang 
kadakuon sang pondo nga ini ang 
tanda sang pagpasangkad kag pag- 
pasingki sang kampanya sang US nga 
kuhaon ang pinsar sang mga Pilipino. 

Ang pagbisita ni Marcos sa US 
ang nagakaangay lang nga ginpaka- 
malaot sang mga pwersang patriyoti- 
ko kag demokratiko sang pumuluyong 
Pilipino. Ginbuyagyag nila ang pag- 
pakatuta ni Marcos kag ginsaway ang 
pagpakigsabwatan niya sa iskema 
sang US nga pabaskugon ang hege- 
monya kag kusog militar sa Asia. Gin- 
pakamalaot man ang pagpanulsol 
sang US sang inter-imperyalista nga 
armadong banggianay sa China nga 
may katalagman nga magbutong sa 
Pilipinas sa gyera nga bunggo sa in- 
teres sang pungsod kag peligro sa 

kabuhi kag kahilwayan sang pumulu- 
yo. 

Ang ginatukod nga mga base mi- 
litar sang US sa Pilipinas sa idalom 
sang EDCA, kag iban pa nga likom 
ukon wala gin-anunsyo nga mga pa- 
silidad, ang maathag nga simbolo 
sang pagpasilabot kag dominasyon 
sang US. Ginatulod sini ang patriyo- 
tiko nga kaakig sang pumuluyong Pi- 
lipino. Nagataas ang ila kamuklatan 
sa madugay na nga indi patas nga 
relasyon sang US kag Pilipinas—sa 
tunga sang imperyalista nga gahum 
kag sa pungsod nga ginadaug-daog, 
nga nagaluntad halin sang "ginha- 
tag" ang peke nga kahilwayan sad- 
tong 1946, matapos ang halos tunga 
ka siglo sang kolonyal nga paghari. 

Walo ka dekada na nga nalan- 
sang sa kahimtangang malakolonyal 
ang Pilipinas. Kahimbon ang lokal 
nga mga dalagku komprador burge- 
sya kag agalon mayduta, ginakawat 
sang mga monopolyo kapitalista nga 
Amerikano ang manggad kag rekurso 
sang Pilipinas kag nahagmak ang 
ekonomiya sa pagka-atrasado kag 
indi makapag-kaugalingon. Ang ma- 
lakolonyal nga kahimtangan sang Pi- 
lipinas ang ginapabilin sang mga indi 
alalangay nga kasugtanan sa ekono- 
miya, baligyaanay kag militar kag 
paagi sang armado nga pagpang- 
sumpo sang estado nga ido-ido sang 
US. 

Nagabaskog ang singgit sang 
pumuluyo nga tapuson ang MDT, 
VFA, EDCA, kag pati na ang Bilateral 
Defense Guidelines, napulo sang mga 
indi patas nga kasugtanan nga naga- 
higot sa Pilipinas sa dumuluong nga 
patakaran kag mga gyera sang US. 

Dapat padayon nga pagbato ang 
pumuluyong Pilipino, ilabi na ang pa- 
matan-on nga Pilipino, para sa matu- 
od nga kahilwayan kag demokrasya 
kag maghimakas agud tapuson ang 
malakolonyal nga tindog sang pung- 
sod. Dapat nga magmadinalag-on sila 
sa bans sang pungsodnon-demokrati- 
ko nga paghimakas nga ginbagtas na 
sang pila ka henerasyon sang mga Pi- 
lipino agud lab-uton ang wala naga- 
kapaling nga handum sang pumulu- 
yong Pilipino para sa pungsodnon kag 
pangkatilingban nga kahilwayan. 2] 

Likom nga pasilidad militar sang US, 
gintukod sa Ilocos Norte 


M adasig nga nagatukod ang mga suldado nga Amerikano, katimbang sang Ar- 
med Fores of the Philippines (AFP), sang mga base militar sini sa Barangay 
Bobon, Burgos, Ilocos Norte. Ang lugar nga ini ang indi kabahin sa mga lokasyon 
nga gin-anunsyo sang gubyernong marcos kung sa diin magatukod sang mga pasili- 
dad ang US sa idalom sang Enhanced Defense Cooperation Agreement (EDCA). 


Gin-angkon sang US ang 30 ektar- 
ya nga duta kung sa diin ipwesto ang 
40 kanyon nga howitzer. May gina- 
pangtukod nga bilding nga gin-ako 
mismo sang mga suldado nga Ameri- 
kano nga pagagamiton para sa pag- 
bantay ukon monitoring sa hulag sang 
militar sang China. Nagatukod man 
ang US sang seawall nga pareho kala- 
pad sang kalsada bilang portipikasyon 
sang ila nga base. May kalabaon ini 
nga 800 metro, kadamulon nga 15 
metro kag pundasyon nga apat ka 
metro pababaw kag walo ka metro pa- 
dalom. 

Nag-gawi nga daw hari ang mga 
suldado nga Amerikano sa lugar. Su- 
god Marso 16 tubtob 26, ginlunsar ni- 
la, upod ang mga suldado nga Pilipino, 
ang 7-adlaw nga simulation kag live- 
fire exercises sa lugar. Wala nakapa- 
ngisda ang gagmay nga mangingisda 
sa mga adlaw nga ini. Nagpahayag si- 
la sang kahangawa nga may mahitabo 
nga inaway sa tunga sang pwersa 
sang US kag China. 

"Budlay ang kahimtangan naton 
diri," pahayag sang isa ka mangingis- 
da. "Paano na lang kung ara kita sa 
lawod tapos gulpi nga naglinupok ang 


ila mga rocket?" Problema man sa ila 
ang "seawall" nga gintukod tungod 
sablag ini sa ila pagsalom kag pagbut- 
wa sa dagat. 

Sang maglunsar sang military 
drills ang US sa San Joaquin, Sarrat, 
gindalahig nila ang pila ka sibilyan. 
"(Sa treyning), kami ang nagahakwat. 
sa mga suldado nga Amerikano nga 
kuno mga kasawiti sa gyera," panay- 
sayon sang isa ka residente nga gin- 
pa-intra sa paghanas. "Buot hamba- 
lon, kung matuod na nga gyera kami 
ang tighakwat sa mga suldado nga 
Amerikano nga makaswalti. Kabug-at 
pa nga daan sa ila!" 

Nasawayan sang mga residente 
ang arogante nga batasan sang mga 
amerikano nga suldado. Ginapabugal 
nila sa masa nga ang mga pasilidad 
nga ginpwesto sa ginhimo nga kampo 
militar ang para panilagan ang hulag 
sang tropa nga Chinese kag ginapalu- 
pad nila nga mga rocket. Ginapalan- 
taw pa nila sa masa halin sa ila mga 
kompyuter ang ila missile network nga 
nagataya sa China. Indi malipod, ka- 
bahin ang Ilocos Norte sa opensibang 
estratehiya nga "First Island Chain" 
sang US batuk sa China. 


sod. 


Marcos Jr, ginlagas sang protesta sa US 


SUNUD-SUNOD NGA PROTESTA ang ginlunsar sang mga migranteng Pilipi- 
no sa pagpanguna sang Bagong Alyansang Makabayan-USA sa Washington 
D.C., US agud pakamalauton ang pagkadto ni Ferdinand Marcos Jr sa pung- 


Sadtong Mayo 1, nagprotesta sila sa Lafayette Square kung sa diin 
nagpulong si Marcos Jr. kag US President Joe Biden. Matapos ini, ginlagas 
nila sang protesta si Marcos sa Ritz-Carlton Hotel. 

Pagkasunod nga adlaw, nagpiket sila sa US Naval Observatory kung sa 
diin nakigpulong si Marcos Jr. kay US Vice President Kamala Harris. Pag-a- 
bot sang gab-e, ginsulong nila ang pakighinun-anon ni Marcos Jr sa mga 
bilyonaryong negosyante nga Pilipino sa isa ka restawran. Gin-aresto sa ka- 
hublagan ang apat ka aktibista. Liwat sila nga nagprotesta sadtong Mayo 3. 

Kadungan sini, ginpabaskog sang 
ido-ido nga Armed Forces of the Phi- 
lippines ang presensya sini sa pru- 
binsya. Upod sang isa ka kumpanya 
sang US Marines sa Barangay Bobon 
ang 4[th] Marine Brigade Landing 
Battalion (MBLB). Una nga nag-abot 
ang batalyon nga ini sa Ilocos Norte 
bilang kabahin sa Balikatan nga gin- 
lunsar sa banwa sang Currimao sad- 
tong Hunyo 2022. 

Sa report sang mga residente, 
regular nga nagarekorida ang mga 
pwersang Pilipino kag amerikano sa 
malawig nga haywey halin Tarrag 
kag Balaoi sa Pagudpud tubtob 
Claveria, Cagayan gamit ang duha ka 
siksbay. May tag-isa ka iskwad sang 
US Marines nga naka-istasyon sa 
Cabungaan South sa Laoag kag sa 
Laoag Airport mismo. 

May mga pwersa man sang US 
Marines sa Currimao, sa lugar nga 
nauna na nga ginhiwatan sang Bali- 
katan. Sa banwa sang Sarrat, ginlu- 
sot sang US Marines ang ila presen- 
sya sa pagpakuno-kuno nga nagatu- 
kod sang isa ka health center. Tanan 
nga mga barangay kag banwa nga ini 
ang yara sa baybayon nga naga-atu- 
bang sa South China Sea. 

Ano man ang himuon nga paha- 
mot sang mga tropang Amerikano sa 
lugar, nakahibalo na ang mga resi- 
dente sa apektado nga mga bara- 
ngay nga mangin mas bulnerable ang 
pungsod sa pagtay-og sang nagahi- 
lapit nga imperyalistang inaway. 

"Ano man nga kauswagan ang 
ginahambal nila nga dala sang tro- 
pang Amerikano, kung ang kabaylo 
naman sini amo ang mas pi-ot nga 
kahimtangan kung magka-gyera diri 
sa aton pungsod, indi na lang." Sabat. 
sang mga residente sa ginapawarag- 
wag sang mga tropang Amerikano 
nga ang mga misyon nila ang para sa 
"pag-uswag sang komunidad." 

Sa kamatuoran, dako ang kalipay 
nila sang makansela ang bahin sang 
Balikatan exercises nga gintalana 
nga hiwaton kuntani sa Ilocos Nort 
sadtong Abril 24. 

Masyado ka mahal, peligroso 
kag indi istable nga enerhiyang nukleyar 


G inapabugal ni Ferdinand Marcos Jr nga nabuyok sini nga mangapital sa sektor 
sang enerhiya sang Pilipinas ang isa ka kumpanya nga nagahimo sang gagmay 
nga plantang nukleyar halin sa ulihi nga pagbisita niya sa US. Nagpadayag man ku- 
no sang interes ang NuScale Power Corporation nga magpatigayon sang pagtuon 
para sa potensyal nga lugar para sa mga small modular reactor ukon SMR sini sa 


Pilipinas. 


Magatigana kuno sang tubtob 
57.5 bilyon ang NuScale sa pungsod 
para magsuplay sang tubtob 430 me- 
gawatts sa tuig 2031. Gingamit ni 
Marcos ang indi istable nga suplay 
sang kuryente sa nagkalain-lain nga 
bahin sang pungsod agud engganyu- 
hon ang mga Pilipino sa sobra kama- 
hal, peligroso kag wala kasiguradohan 
nga teknolohiyang nukleyar. 

Una nga nabalita ang plano nga 
pagtukod sang gagmay nga platang 
nukleyar matapos ang pagbisita ni US 
Vice President Kamala Harris sa Pilipi- 
nas sadtong nagligad nga tuig. Kaba- 
hin ang proyekto sa ginkasugtan ni 
Marcos kag Harris nga 123 Agreement 
agud makasulod ang Amerikano nga 
kumpanyang nukleyar sa Pilipinas. Isa 
sa mga target nga pagatukuran sang 
lima ka SMR ang isa ka banwa sa bay- 
bayon sang Pangasinan nga naga-atu- 
bang sa South China Sea. 

Hugot nga ginpakamalaot sang 
mga patriyotiko nga kongresista ang 
mga kasugtanan nga ini. Base sa ila, 
ang mga reactor nga ini ang mahimo 


man magprodyus ukon magsuplay 
sang enerhiya sang mga armas nukle- 
yar. Lapas ini sa ginpirmahan nga mga 
kasugtanan sang reaksyunaryo nga 
estado para sa nuclear non-prolifera- 
tion (pagbawal para sa produksyon 
sang mga armas nukleyar). 


Sin-o kag ano ang NuScale Power 
Corp? 

Ang NuScale Power Corporation 
ang isa ka kumpanya nga nagapa-us- 
wag kag nagamanupaktura sang mga 
SMR base sa pagpanalawsaw sang 
mga siyentista sang Oregon State 
University. Pareho nga ginasubsidyo- 
han sang gubyerno sang US ang pag- 
panalawsaw kag produksyon sang 
Nuscale. 

ang SMR sang kumpanya ang gin- 
laragway sang Institute for Energy 
Economics ang Financial Analysis, isa 
ka grupo sang pagpanalawsaw sa US, 
nga masyado kadugay (itukod), sobra 
ka mahal, syado ka peligroso kag indi 
sigurado. Sadtong 2021, ginsapubliko 
sang kumpanya nga ang mabugna nga 


Pamatan-on batuk sa pagtaas sang balayran sa matrikula. Nagmartsa 
ang mga pamatan-on kag estudyante halin sa nagkalain-lain nga unibersidad 
sang Metro Manila padulong sa CHED sa Quezon City sadtong Abril 28. Ini 
bilang protesta sa nagahana nga pagtaas sang balayran sang eskwelahan, sa 
pahamugot sang CHED, sa madamo nga pribadong unibersidad sa pungsod. 


Meralco, dalok sa ganansya. Nagprotesta sadtong Mayo 5 ang mga kaba- 
bainhan sa Meralco Business Center sa Kamuning agud iprotesta ang pagta- 
as sang sukot sa kuryente nga ipatuman sang kumpanya. 


Kadalag-an sa Globesco. Nag-angkon sang dugang nga P45/adlaw kada 
tuig ang mga mamumugon sang Globesco sa Quezon City matapos ang ila 
negosasyon sadtong Abril 18. Magluwas diri, nakakuha man sila sang du- 
gang nga mga benepisyo kag alawans. 


kuryente halin sa network sang mga 
SMR sini ang magabili sang 558 per 
megawatt hour (MWh). Pag-abot sang 
2023, naglab-ot na ini sa 589/MWh 
tungod sa pagpataas sang gasto sa 
konstruksyon. 

Makakululba ang presyo nga 589/ 
MWh sang produksyon sang enerhiya 
nga nukleyar sang NuScale kumpara 
sa abereyds nga presyo sang produk- 
syon sang enerhiya halin sa adlaw kag 
hangin (540/MWh kag 530/MWh 
sadtong 2020). Pag-abot sang 2030, 
ginatantya nga yara sa 520/MWh na 
lang ang produksyon halin solar kag 
hangin samtang posible nga maglab-ot. 
sa 5200/MWh ang gasto sang pro- 
duksyon sang SMR sini. 

Ang mga SMR sang kumpanya ang 
wala pa natukod, napa-andar ukon 
napamatud-an sa komersyal nga pro- 
duksyon sang kuryente sa diin man sa 
kalibutan halin sang ginsuguran ini 
nga pauswagon sadtong dekada 2000. 
Ang pinakauna nga konstruksyon sang 
anom nga SMR agud magprodyus sang 
10MWh kada isa ang gin-anunsyo 
sadto lang Mayo 2022 sa pungsod Ro- 
mania. Sa tantya sang NuScale mismo, 
ang pagtukod ang magadugay tubtob 
54 ka bulan bag-o ini mapuslan. 

Wala sang basehan ang ginaham- 
bal sang mga eksperto sa nukleyar sa 
Pilipinas nga makakinot ang pungsod 
sa SMR. Sa subong, nagabili sang 55.3 
bilyon tubtob 59.3 bilyon ang 
konstruksyon sang 8-12 SMR nga ma- 
kaprodyus sang kuryente nga 462 me- 
gawatt. 

Wala man sa posisyon ang 
NuScale kag sin-o man nga ihambal 
nga mangin episyente kag produktibo 
ang mga SMR sini sa simple nga ka- 
bangdanan nga wala pa sang nagalun- 
tad nga parehong operasyon. 

Kabaliskaran ang ginahambal nga 
mas limpyo ang mga SMR kumpara sa 
dalagku nga plantang nukleyar. Sa isa 
ka pagtuon sang Stanford University 
sadtong 2022 nga mas dako ang bol- 
'yum sang higko nga nukleyar nga gi- 
napagwa sang mga SMR. [e] 

Makatarungan nga dugang-sweldo, panawagan 


sang mga mamumugon sa Mayo 1 


| to ka mga mamumugon sa nagapanguna nga mga syudad sang Pilipinas 
ang nagmartsa sadtong Mayo 1, Internasyunal nga Adlaw sang Pamugon, 
agud ipanawagan ang makatarungan nga dugang sa sweldo kag seguridad sa tra- 
baho. Ginpakamalaot nila si Ferdinand Marcos Jr sa pakita-tawo niya nga tikang 


kag kawad-on sang sabat sa panawagan sang mga mamumugon. 


sa Metro Manila, 10,000 mamu- 
mugon sa idalom sang All Philippine 
Trade Unions (APTU) ang nagmartsa 
halin España padulong Mendiola Brid- 
ge sa Maynila. Ginlakipan ang APTU 
sang Bukluran ng Manggagawang Pi- 
lipino (BMP), Kilusang Mayo Uno 
(KMU), Nagkaisa! Labor Coalition, 
Trade Union Congress of the Philippi- 
nes (TUCP), kag iban pa nga mga gru- 
po sang mga mamumugon. Nag-upod 
sa martsa ang mga magbubukid, mga 
propesyunal, pamatan-on kag iban pa 
nga demokratikong sektor. 

Matapos ang hublag sa Mendiola, 
nagpadulong ang KMU kag bagong 
Alyansang makabayan sa embahada 
sang US agud ipakamalaot ang pada- 
yon nga paglapas sa tawhanon nga 
kinamatarung nga ginpalala sang su- 
portang militar sang US. Ginkundena 
nila ang pagpaidalom ni Marcos sa US 
kag nanawagan sa pagbasura sa mga 
indi patas nga kasugtanang militar. 

Sa Laguna, naglab-ot sa 3,000 
mamumugon, pamatan-on, tawong- 
simbahan kag iban pa ang nagtililipon 
sa Calamba Crossing. Nagti- 
gayon man sang programa 
sa sulod sang University of 
the Philippines-Los Banos. 

Sa Cebu City, gindum- 
dom sang mga mamumu- 
gon nga Sugbohanon ang 
Adlaw sang Pamugon sa 
isa ka martsa sa Osmeha 
Blvd. Sa Davao City, 
400 myembro sang 
KMU-Southern Minda- 
nao Region kag iban 
pa nga patriyotiko nga 
organisasyon ang nag- 
tililipon para handura- 
won ang Mayo Uno. 
Pahayag nila, layo nga 
maka-igo ang P428 

tubtob P443 nga minimum nga sweldo 
sa rehiyon agud masabat ang nagapa- 
nguna nga kinahanglanon sang isa ka 
pamilya. 

Sa Albay, nagtililipon ang mga 
mamumugon sa Legazpi City sa pag- 
panguna sang May One Committee 
Bicol. Nakigbahin sa rali ang mga 
drayber halin sa No to Jeepney Pha- 
seout Alliance nga nagtigayon sang 
karaban halin Busay, Daraga. Sa Ba- 
guio City, nagtililipon sa Igorot Park 
ang mga myembro sang KMU-Baguio 
kag iban pa sa pihak sang katugnaw 
kag mabaskog nga ulan. Hambal nila, 
ang sweldo sang mamumugon sa Cor- 
dillera nga P400 ang indi makalagas 
sa nagataas nga presyo sang balak- 
lon. 

Sa Bacolod City, ginpangunahan 
sang United Labor Alliance Negros 
(ULAN) ang kahublagan para sa kina- 
matarung kag pungsudnon nga mini- 
mum nga sweldo nga P750. Bag-o 
maka-abot ang delegasyon nga halin 
sa Kabankalan City kag South Negros, 
ginharangan ang mga ini sang mga 


pulis dapit sa Lorenzo Zayco District 
Hospital. 

Sa Cagayan de Oro, ginharang 
man sang mga pulis ang 70 myembro 
sang KMU nga nakamotor sa Bara- 
ngay Bugo nga padulong sa sentro 
sang syudad agud magtambong sa 
rali. Base sa pulis, naghalin sa pung- 
sodnon nga pamunuan ang mando 
nga "i-monitor" ang hulag sang mga 
militante nga organisasyon sang ma- 
mumugon sa bug-os nga pungsod. 

Samtang, ginkundena sang APTU 
ang arbitraryong pagtukod ni Marcos 
sang isa ka komite para sa koordina- 
syon kag pagdumala sa pagresolba 
sang mga kaso sa pamugon sa pung- 
sod paagi sa Executive Order (EO) 23. 

Layo nga indi makabuhi ang nga- 
luntad nga minimum nga sweldo tu- 
ngod mas manubo ini sa upisyal nga 
"poverty threshold" ukon basehan 
sang kapigaduhon nga gintalana sang 
reaksyunaryo nga estado, sandig sa 
pagtuon sang Ibon Foundation. 

Manubo nga gintalana sang Phi- 
lippine Statistics Authority, ang 
poverty threshold para sa isa ka pa- 
milya sa P12,030 kada bulan ukon 
P79 kada adlaw kada tawo. Mas ma- 
nubo pa diri ang abereyds nga mini- 
mum nga sweldo sa bug-os nga pung- 
sod nga yara sa P8,902 kada bulan 
lang. Masyado ka layo 
ini (63% nga mas ma- 
nubo) sa abereyds nga 
makabuhi nga sweldo 
nga P23,787 kada bu- 
lan. Mas manubo pa 
4 ang minimum nga 
sweldo sang mga ma- 
mumugon sa uma. 
Sandig sa estadistika 
sang estado, yara sa 
P331 lang kada adlaw 
ang abereyds nga gi- 
nabaton nga sweldo 
sang mga mamumugon 
KS sa mga plantasyon, 
= katubhan kag iban pa 
nga kumpanyang 
# pang-agrikultura. E 

Mga kahiwatan sa ika-50 anibersaryo 
sang NDFP, ginlunsar 


Gi sang mga demokratiko kag rebolu- 
syonaryo nga organisasyong masa ang mga 
kahiwatan kag pagtililipon sang bug-os nga pung- 
sod kag mangin sa luwas sang pungsod agud han- 
durawon ang ika-50 anibersaryo sang National 
Democratic Front of the Philippines (NDFP) sad- 
tong Abril 24. Kadungan sini, ginpasidunggan sang 
mga grupo ang mga martir sang rebolusyong Pilipi- 
no kasugpon sang Semana sang Paghanduraw kag 
Pagpasidungog sa mga Baganihan kag Martir sang 
Pumuluyong Pilipino halin Abril 17 tubtob 24, nga 


tuigan na nga ginapatigayon. 


Pasidungog sa ila ka Laan 
kag Ka Bagong-tao 

Gintigayon sang mga yunit sang 
Bagong Hukbong Bayan (BHB) ang 
malinong nga 21-gun salute, sandig sa 
kasugu-an sang Komite Sentral sang 
Partido Komunista sang Pilipinas kag 
Pungsodnon nga Kumand sa Opera- 
syon sang BHB, bilang pasidungog kag 
agud hatagan man sang pagkilala sila 
Benito Tiamzon (Ka Laan), nagtaliwan 
nga Tigpangulo sang Komiteng Tigpa- 
tuman sang Komite Sentral, kag Wilma 
Austria-Tiamzon (Ka  Bagong-tao), 
Pangkabilogan nga Tiglikom sang Par- 
tido. 

Ginbasa kag gintalakay sang mga 
Pulang kumander kag hangaway ang 
pahayag sang pasidungog para sa ila 
Ka Laan kag Ka Bagong-tao nga gin- 
pagwa sang Kawanihan sa Pulitika 
sang Komite Sentral. Gintalakay sa pa- 
sidungog ang rebolusyonaryo nga 
prinsipyo sang mag-asawa nga 
Tiamzon, ila nga mga kontribusyon kag 
ang dungganon nga pagpamuno sa 
Partido sa nagligad nga mga dekada. 

Sa pasiuna nga report nga naba- 
ton sang Ang Bayan, nakalunsar sang 
21-gun salute ang mga yunit sang BHB 
sa Central Luzon, Southern Tagalog, 
sa Bicol, Panay, Negros, North Central 
Mindanao kag Northeastern Minda- 
nao. 

Ginapsidunggan man sang mga al- 
'yado nga organisasyon sang NDFP sila 
Ka Laan kag Ka Bagong-tao. Nagpag- 
wa sang pahayag ang mga sanga sang 
Makabayang Kilusan ng Bagong Kaba- 

baihan, Cordillera People's Democratic 
Front, Pambansang Katipunan ng mga 
Magbubukid, Liga ng Agham para sa 
Bayan, Pambansang Samahan ng Ma- 
kabayang Tsuper, Katipunan ng mga 
Samahang Manggagawa, Compatriots, 
Kabataang Makabayan, Christians for 
National Liberation kag iban pa nga 
organisasyon. 

Nakig-unong kag nagpalab-ot sang 
pagsaludo ang nagkalain-lain nga or- 
ganisasyon kag partido halin sa Ire- 
land, China, Turkey, Palestine, Paris, 
Rojava, Germany, Switzerland kag iban 
pa nga mga lugar. Ang pila sa ila ang 
nagpatigayon man sang mga pagtilili- 
pon agud pasidunggan sila Ka Laan kag 
Ka Bagong-tao. 

sadtong Abril 24, ginlunsar sang 
mga pungsodnon-demokratiko nga or- 
ganisasyon sa idalom sang Bagong Al- 
yansang Makabayan ang isa ka prog- 
rama nga nagpanginbulahan sa ila Ka 
Laan kag Ka Bagong-tao kag tanan nga 
mga martir sang rebolusyong Pilipino 
sa nagligad nga lima ka dekada. Nag- 
lab-ot sa 1,200 ang nagtambong sa 
programa nga gintigayon sa sulod sang 
University of the Philippines-Diliman sa 
Quezon City. 


Iban pa nga pagtililipon 
kag aktibidad 

Magluwas sa mga pagtililipon sang 
masa kag hangaway sa mga larangan 
gerilya, kag mga likom nga aktibidad 
sang mga katapo sang likom nga rebo- 
lusyonaryong organisasyon masa sa 
Pilipinas, ginlunsar man ang duha ka 


adlaw nga aktibidad sang NDFP sa 
Kurdish Democratic People's Center sa 
The Hague, Netherlands halin Abril 22 
tubtob 23. 


Sa pagtililipon, naghatag sang pa- 
mulong-pulong si NDFP Peace Nego- 
tiating Panel Interim Chairperson Julie 
de Lima. Gintalakay sa aktibidad ang 
pagsulong sang NDFP halin sa pagka- 
tukod sini pila ka bulan matapos ang 
deklarasyon kag pagpatuman sang la- 
ye militar sa Pilipinas. Nagtambong sa 
nasambit nga programa ang mga ab- 
'yan sang rebolusyong Pilipino halin sa 
The Netherlands, Belgium, Germany, 
Norway, Spain, France, Kurdistan, 
Turkey, Palestine, China, the US, Ca- 
nada, Asia-Pacific, Korea, New Zea- 
land, Colombia kag Eritrea. 

Nagtipon man ang may 80 ka mig- 
rante nga katapo sang NDFP-Australia 
kag mga nakig-isa nga organisasyon 
agud saulogon ang bulawanon nga 
anibersaryo. Samtang, naglunsar sang 
pakilat-protesta sa EDSA sa Cubao, 
Quezon City ang ginatantya nga 300 
ka katapo sang NDFP bilang pagdum- 
dom sa ika-50 anibersaryo sang NDFP 
sadtong Abril 17. Ginlunsar sang mga 
grupo ang ila programa alas-8 sang 
aga sa Cubao Rotonda. 

Malaparan nga ginlunsar sang 
mga sanga kag alyado nga organisa- 
'syon sang NDFP ang mga operasyon- 
pinta kag operasyon-dikit sa madamo 
nga bahin sang pungsod agud ipada- 
yag ang bulawanon nga anibersaryo 
sang NDFP kag ang 12-punto nga 
programa sini. [e] 

Pagpasidungog sang milisyang bayan sa Camarines Norte 


EFE ka yunit sang milisyang bayan sa idalom sang Bagong Hukbong Bayan- 
Camarines Norte (Armando Catapia Command) ang naglunsar sang 21-gun 
salute bilang pagpanginbulahan sa ila kaupod Benito Tiamzon kag Wilma 
Austria nga gindungan sa pagsaulog sang ika-50 anibersaryo sang National De- 


mocratic Front of the Philippines (NDFP). 


Sa pagpanguna sang sanga sang 
lokalidad kag kumand sang MB, gin- 
handa ang mga kinahanglanon para 
sa pasidungog, kabahin ang benyu 
kag imbetasyon sa masa sa lugar. 

Sa pihak sang kasakuon sa hili- 
kuton sa produksyon, gingahin sang 
mga yunit sang Partido sa lokalidad 
kag mga katapo sang organisasyon 
masa ang duha ka adlaw agud hata- 
gan sa pinakamataas nga pasidungog 


ang mga dungganon nga lider kag 
baganihan sang rebolusyong Pilipino. 

Napartida sa duha ka bahin ang 
lokal nga pagsug-alaw. Sa una nga 
bahin, ginpatigayon ang 21-gun sa- 
lute para sa mag-asawa nga Tiamzon 
kag iban pa nga martir sang rebolu- 
syon kag ang pagtalakay sa pasidu- 
ngog nga ginpagwa sang Kawanihan 
Pampulitika sang Komite Sentral. Sa 
ikaduha nga bahin, naghatag sang 


mensahe ang lokal nga mga organi- 
sasyon masa kag ginhan-ay ang ila 
mga hangkat kag katungdanan. 

Ang kubay sang milisyang bayan 
sa prubinsya sa ubay sang mga sa- 
nga sang Partido sa lokalidad ang 
permi nga handa kag taas ang diwa/ 
kalag sang pagbato agud magbulig sa 
BHB sa pagpaslaw sa berdugo nga 
militar kag pulis. Ginabug-os ang 
mga MB sang ordinaryo nga mga 
mangunguma nga nagdesisyon nga 
mag-uyat sang armas agud pangapi- 
nan ang ila palangabuhian kag kina- 
matarung batuk sa mga mahimusla- 
non kag nagahari nga sahi sa kati- 
lingban. [:] 


Kumperensya sang NDF-Ilocos, gintigayon 


S: pagpanguna sang Partido Komunista ng Pilipinas, nagtililipon ang mga katapo 
sang Pambansang Katipunan ng mga Magbubukid kag Christians for National 
Liberation sa Ilocos agud saulogon ang ika-50 anibersaryo sang NDFP sadtong Abril 
24. Ginpasidunggan nila sila Ka Laan kag Ka Bagong-tao kag naghiwat sang kumpe- 
rensya agud iduso ang kontra-imperyalista, kontra-pyudal kag kontra-pasista nga 


paghimakas sang masang Ilokano. 


Kadungan sa pagsug-alaw, ginhi- 
Wat ang isa ka kumperensya sang re- 
bolusyonaryo nga mga mangunguma, 
mangingisda, pungsodnon nga minorya 
kag tawong-simbahan agud pasanyu- 
gon kag isahon ang mga pangkatiling- 
ban nga pagpanalawsaw kag pagtuki sa 
sahi sang nagaluntad nga kahimtangan 
sa ekonomiya kag pulitika sang Ilocos. 

Tum-ok nga gintumod ang pag- 
dagsa kag pagpasangkad sang mga 
proyekto para sa renewable energy ila- 
bi na sa Ilocos Norte nga nagtulod sa 
lapnagon nga pagpanghugakom sang 
mga ulumhan sang mga mangunguma 
kag dutang palanubli-on sang tribung 
Yapayao, Isnag, Balangon kag Kanka- 
naey. Kasugpon sang mga proyekto 
nga ini ang lapnagon nga pagkaguba 
sang kagulangan nga nagaresulta sang 
mga landslide. Gina-agaw man mangin 
ang mga palangisdaan sang gagmay 
nga mga mangingisda sa plano nga 
pagtukod sang offshore windmills. 

Ginatumod sang kumperensya bi- 
lang hambalanon sa rehiyon ang pag- 

dagsa kag deployment sang mga tropa 
sang US Marines kag Philippine Mari- 
nes sa nagkalain-lain nga banwa sang 
Ilocos Norte ilabi na sa mga komunidad 
nga kabahin sang baybayon sang South 
China Sea. Ang mga lugar nga ini man 
ang target nga tukuran kag ekspan- 
syon sang solar kag wind power plants. 

Nag-ugyon ang kumperensya nga 
papagsikon kag igasulong ang paghi- 
makas masa sa Ilocos agud ipakigbato 
ang soberanya kag seguridad sang Pili- 
pinas batuk sa ginaduso nga gyera 
sang US batuk sa China. Nagdesisyon 
man ini nga isulong ang paghimakas 
para sa kaugalingon nga determina- 
syon sang pungsodnon minorya kag 
mangunguma nga Ilokano batuk sa 
pagpanghugakom sang ila mga ulum- 
han kag dutang palanubli-on sang mga 
dumuluong kapitalista nga kumpanya 
nga kasabwat sang rehimen Marcos. 
Panaad nila nga pasingki-on ang pag- 
himakas batuk sa militarisasyon kag 
paglapas sa tawhanon nga kinamata- 
rung. 


4th IB, gin-ambus sang BHB 
sa Occidental Mindoro 


GIN-AMBUS SANG BAGONG Huk- 
bong Bayan (BHB)-Mindoro ng 4th IB 
sa Lipitan, Barangay Monteclaro, San 
Jose, Occidental Mindoro sadtong 
Abril 25. Isa sa ila ang napatay. Na- 
kumpiskar sa ila ang isa ka kalibre .45 
pistola nga may duha ka magasin kag 
selpon. 

Imbolbado ang tatlo sa mga ope- 
rasyon paniid sang AFP kag pwersa- 
han nga pagrekrut sa CAFGU sang 
mga Hanunuo kag Buhid sa banwa 
sang Rizal kag San Jose. Baliskad sa 
kabutigan nga ginpagwa sang 4th IB 
nga gindalahig sang BHB ang mga si- 
bilyan, ginpasiguro sang mga Pulang 
hangaway nga indi mahalitan ang 
apat ka sibilyan nga upod sang tatlo 
ka mga suldado. 

Sa Bulacan, duha ka suldado sang 
70th IB ang napatay sa isa ka 
engkwentro sa yunit sang BHB-Bu- 
lacan sa Sityo Balagbag Araw, Bara- 
ngay san Isidro, San Jose del Monte 
sadtong Abril 28 sang aga. Ang 70th 
IB ang kilala nga protektor sang inte- 
res sang nagahari nga sahi nga sila 
Villar, Robes kag Araneta. May kahi- 
labtanan sila sa pagpamintas sa mga 
masang mangunguma sa kampanya 
nga pagpang-agaw sang duta sang 
pamilya Araneta sa masobra 700 ek- 
tarya nga duta sa nasambit nga lugar. 


90 ka adlaw 


ginpalawig nga pwersahan nga SIM card 
registration, matapos halos 6096 sang 
mga subscriber ang indi pa rehistrado 
sadtong Abril 26 


186 


grupo, nagpetisyon agud 
hilwayon sang Indonesia si 
Mary Jane Veloso, biktima sang 
human trafficking, sa okasyon 
sang Araw ng Pagpapalaya ng 


12 TUIG 


ulihi nga mas manubo ang 
matuod nga sweldo sa NCR 
kumpara sa kantidad sini 
sadtong Marso 


Ginkuhaan: Ibon Foundation 


bata sa bug-os nga kalibutan 


Kababaihan sadtong Abril 21 


1 ka bata nga agila ang nakit-an sa kabukiran 
sang Bukidnon sadtong Abril 26. 


Sandig sa eksperto, 
kinahanglan sang mga agila 
nga ini sang 4,000 tubtob 
11,000 ektarya nga indi 
madistorbo nga kagulangan 
agud matawhay nga 
mabuhi 


Ginkuhaan: Philippine Eagle Foundation 


Cope 


Thunder 


war games pangkahawaan 
sang US sa Pilipinas nga 
ginsugdan 2 ka adlaw 
matapos ang Balikatan 
2023. Ulihi nga naghiwat 
sang kasubong nga 
pagpakitang-gilas sa 
kahawaan sadtong 1990. 


ang wala nabakunahan 
sadtong panahon sang 
pandemya. Ginakahangawaan 
nga magka-pandemya sa 
polyo, tigdas kag iban pa nga 
sakit sa masunod nga tuig 


Ginkuhaan: Unicef 


P375.71 bilyon 


ang ginbayad sang rehimen Marcos Jr 
para sa utang sadtong Pebrero, 10 ka pilo 
nga mas dako kaysa P30.42 bilyon nga 
ginbayd sadtong Pebrero 2022, 


61YO O 


sang pumuluyong Pilipino ang wala 
sang sistema sang tubig sa sulod 
sang ila nga mga panimalay 


Ginkuhaan: Social Weather Station 

Mahigko nga taktika sang AFP sang pagdagit kag 


hungod nga pagpatay 


S unud-sunod nga kaso sang pagdesaparasido (pwersahan nga pagkadula) sang 
mga sibilyan, aktibista kag rebolusyonaryo ang nabalita sa nagligad nga se- 
mana sa bug-os nga pungsod. Indi magnubo sa walo ang gindagit sang mga pwer- 
sa sang Armed Forces of the Philippines (AFP) samtang tatlo ang hungod nga gin- 
patay. Ang mga biktima sang pagpatay ang ginpagwa nga napatay sa mga "eng- 


kwentro" sa tunga sang AFP kag Bagong Hukbong Bayan (BHB). 


Ang mga kaso nga ini ang mabug- 
at nga paglapas sa internasyunal nga 
makitawwhanon nga laye kag sa 
Comprehensive Agreement on Respect 
for Human Rights and International 
Humanitarian Law (CARHRIHL). 


Kapintas-militar sa Negros 

Hungod nga ginpatay sang 94th 
IB ang consultant sang national De- 
mocratic Front of the Philippines 
(NDFP) sa Negros nga si Rogelio Posa- 
das kag ginbutang ang iya bangkay sa 
Barangay Santol, Binalbagan, Negros 
Occidental sadtong Abril 20. Ginpag- 
wa nga napatay siya sa serye sang 
mga peke nga engkwentro. Gindagit si 
Posadas sang militar sadtong gab-e 
sang Abril 19 samtang nagabyahe sa 
Aranda-La Castellana Road sa banwa 
sang Hinigaran. Upod niya nga ginde- 
saparasido si Lyngrace Martullinas 
kag ang duha ka sibilyan nga drayber 
sang gin-akupar nila nga motor nga 
sila Renren delos Santos kag Denald 
Mialen. Wala pa napalutaw ang tatlo 
tubtob subong. 

Sadtong Abril 28, hungod man 


nga ginpatay sang 62nd IB ang 7 


nagamasakit nga Pulang ha- 
ngaway nga si Anthony 
Curson (Ka Miguel), 22 
anyos, sa Sityo Mala- 
tanglad, Barangay Bud- 
lasan, Canlaon City. Si 
Curson ang may sakit sa 
kidney kag wala sa posi- 
syon nga magbato sa 
sadto nga panahon. 

Sang nadakop, gin- 
dala si Curson sa balay 
sang mangunguma nga 
si Leonido Montero kag 
didto sobra nga ginpa- 
antus bag-o ginpatay. 

Matapos sini, si Montero ang ginpai- 
dalom sa tortyur, gin-aresto kag 
ginpreso sa himu-himo nga kaso. 

Sadtong Mayo 3, isa ka mangu- 
nguma ang gindakop sang 94th IB ha- 
lin sa iya balay sa Sityo Paloypoy, Ba- 
rangay Buenavista sa Himamaylan 
City kag gingapos, gin-interoga kag 
ginpatay. Ginkilala ang biktima nga si 
Crispin Tingal Jr. 

Wala pa nakontento, ginlagas 
man sang mga suldado ang bata sang 
biktima kag gintiro. Nakapalagyo siya 
kag nakalikaw sa pagpaulan sang bala 
sang mga berdugo. Tuga sini, indi 
magnubo sa walo ka pamilya ang na- 
pilitan nga magbakwit. 

Samtang, nagapanawagan sang 
hustisya ang grupong BPO Industry 
Employees Network (BIEN) Philippines 
sa pagpatay sa unyonista kag katapo 
sini nga si Alex Dolorosa sa Bacolod 
City. Nasapwan ang iya bangkay sa 
Villa Sto. Rosario, Barangay Alijis sad- 
tong Abril 24. Ulihi nga nakita nga bu- 
hi si Dolorosa sadtong gab-e sang Ab- 
ril 23. 

Nagtindog nga paralegal kag or- 


a ganisador sang BIEN si Doloro- 
a 


OLE 


sa. Bago siya ginpatay, gin- 
paidalom siya sa sar- 
beylans sang mga 


ahente sang estado. 


Iban pa nga kaso sang pagdagit 

Gindagit sang mga suldado sang 
4th IB ang duha ka tigpangapin sang 
kinamatarung sang mga tumandok sa 
Sityo Buol, Barangay Santa Teresita, 
Mansalay, Oriental Mindoro sadtong 
Abril 24. Ang duha, nga ginkilala bi- 
lang sila Mary Joyce Lizada kag Ar- 
nulfo "Ompong" Aumentado, ang mga 
katapo sang Bigkis at Lakas ng mga 
Katutubo sa Timog Katagalugan (BA- 
LATIK). 

Ginpalutaw sila sang militar sad- 
tong Abril 26 sa isa ka drama nga 
engkwentro bilang mga "pilason nga 
naaresto." Nahunong sila subong sa 
kampo sang 2nd ID sa Camp Capinpin 
sa Tanay, Rizal kag gindingutan sang 
kinamatarung nga madu-aw kag ma- 
estorya sang mga himata kag aboga- 
do. 

Gindagit kag wala pa sa gihapon 
ginpalutaw sang mga pwersa sang es- 
tado si Dexter Capuyan, isa ka Bon- 
toc-Ibaloi-Kankanaey nga halin sa La 
Trinidad, Benguet kag Gene Roz De 
Jesus, isa ka tigpangapin sang kina- 
matarung sang mga tumandok. Base 
sa mga grupo sang tawhanon nga ki- 
namatarung, ang duha ang ulihi nga 
nakontak sadtong gab-e sang Abril 28 
samtang yara sa Taytay, Rizal para 
magpatan-aw sa ospital si Capuyan. 

Tuman ang kabalaka sang mga 
himata sa kahimtangan kag kaluwa- 
san sang duha tungod si Capuyan ang 
gin-akusaran sang AFP nga lider kuno 

sang BHB sa rehiyon sang Ilocos- 
Cordillera kag ginpatungan sang 
P1,850,000.00 para sa iya nga pag- 
kadakop. Magluwas diri, ginadalahig 
man si Capuyan sa mga kaso sang 
pagpatay, paslaw nga pag- 
patay kag plano nga 
pagpatay sa mga 
suldado sang AFP 
sadtong Pebrero 
2015 sa Barangay 
Namitpit, Quirino, 
Ilocos Sur. [o] 

Batangas-Mindoro "super bridge," kontra- 
pumuluyo kag mapangwasak sa kinaiyahan 


Pao ang pag-antus sang mga Mindorefio kag pumuluyo sa mga kasikbit 
nga isla sang Mindoro tuga sang pagkabungkag sa kadagatan kag ila pala- 
ngabuhian bunga sang pagka-usik sang krudo halin sa nalunod nga barkong MT 
Princess Empress. Dugang pa ang malala nga brownout nga madugay na nila gi- 
naantus tungod sa kapalpakan sang Department of Energy kag lokal nga koope- 


ratiba sang kuryente. 


Sa baylo nga hatagan sang naga- 
kaigo nga bayad sa kahalitan ang 
apektado nga pumuluyo, isa ka ma- 
pangwasak sa kinaiyahan nga pro- 
'yekto ang ginsugyot subong sang re- 
himen Marcos Jr, kakunsabo ang da- 
lagku komprador burgesya nga si Ra- 
mon Ang. Isa si Ang kag iya mga 
kumpanya sa nagasakdag sa serbisyo 
sang indi pasado nga mga barko sang 
RDC Reied Marine Services, ang kum- 
panya nga nagapanag-iya sang MT 
Princess Empress. Si Ang ang nagsalo 
sa mga kumpanya ni Eduardo 
Cojuangco Jr, ang pinakadako nga 
kroni sang amay sang subong nga 
presidente kag daan nga diktador 
Ferdinand Marcos Sr. 

Agud hinabunan ang salabton, 
kakoro ni Ferdinand Marcos Jr, nga 
igadul-ong sang taytay ang "pagsan- 
yog kag kauswagan" indi lang sa Ori- 
ental Mindoro kundi sa bug-os nga 
rehiyon sang Mimaropa (Mindoro, 

Marinduque, Romblon, Palawan.) 

Ang mapangbungkag nga proyek- 
to ang una nga ginsugyot sadto pang 
2011. 


Pagpangwasak sa palangabuhian 
kag kinaiyahan 

Ang Batangas-Mindoro "super 
bridge" ang taytay nga may kalabaon 
nga 15 kilometro nga nagasugpon sa 
isla sang Mindoro sa isla sang Luzon 
dapit sa Batangas. Sandig sa plano, 
magasugod ini sa Baranagay Ilijan sa 
Batangas City, maga-agi sa Isla Ver- 
de kag magasugpon sa Barangay Si- 
nandigan sa Puerto Galera. Sa nasa- 
publiko nga detalye sang proyekto, 
nagalab-ot sa 300 metro panaog sa 
dagat ang "deepest point" sini. Gina- 
hamabal nga masarangan sini ang 
kusog sang hangin nga 354kph. (Buot 
hambalon, mawasak ini kung mag-agi 
ang pareho kabaskog sang bagyong 
Yolanda sadtong 2013 nga may dala 
nga hangin nga nagalab-ot sa 378 
kph.) 

Sa pinakabag-o nga pusta nga 
ginhatag ni Ang, masarangan nga 
itukod ang taytay sa sulod lang sang 
lima ka tuig sa kantidad nga P18 bil- 
yon. Ginapabugal ini bilang una nga 
"floating bridge" sa Pilipinas kag pi- 
nakamalaba sa Asia. Ang ini nga 
desinyo sang taytay ang ma- 

sami nga temporary 
kag para lang sa 
nugbo nga distan- 


© 
sya. 
Magatabok ang 
taytay sa protekta- 


do nga Verde Is- 


land Passage 
(VIP), ang ginta- 
wag nga "sentro 


sang marine diver- 


sity" sang bug-os nga kalibutan. Sa- 
kop sang VIP ang 1.14 milyon ektar- 
ya nga kadagatan nga ginapalibutan 
sang mga prubinsya sang Batangas, 
Oriental Mindoro, Occidental Mindo- 
ro, Marinduque kag Romblon. Ma- 
sapwan diri ang pinakamadamo nga 
isip sang klase sang shorefish sa bug- 
os nga kalibutan. Sa subong, may na- 
dokumento na nga 1,736 marine 
species sa lugar, kabahin ang pila ka 
klase nga malapit na madula. Bilid- 
hon nga lugar ini para sa mga siyen- 
tista kag tigpanalawsaw. 

Mas mahinungdanon, ang mang- 
garan-sa-resorsa nga VIP ang pala- 
ngisdaan sang ginatos ka mangingis- 
da. Nasandig ang palangabuhian 
sang ginatantya nga duha ka milyon 
ka tawo sa lima ka prubinsya sa VIP. 

Sadtong 2018, nagabalay sang 
petisyon ang mga lokal nga gubyerno 
sang Batangas kag mga prubinsya 
sang Mindoro agud ipadeklarar nga 
World Heritage Site sang United Na- 
tions Educational, Scientific and Cul- 
tural Organization ang VIP. Pero sa 
subong, todo-todo ang pakig-areglo 
sang lokal nga gubyerno sang Mindo- 
ro kag Ang para buhi-on ang proyek- 
to. 

Dugang sa oil spill kag Batangas- 
Mindoro super bridge, kabahin man si 
Ang sa iban pa nga mapangbungkag 
nga proyekto sa VIP. Sadtong 2021, 
kabahin ang iya mga kumpanya sa 
nagduso agud minahon ang liquid na- 
tural gas sa lugar. Sugpon sini ang 
pagtukod sang 27 ka bag-o nga plan- 
ta kag pito ka LNG terminal sa mga 
komunidad sa baybay sang Batangas. 

Magluwas sa pagpangwasak sa 
VIP, kilala man si Ang sa pagpang- 
wasak sang mga bakawan kag pag- 
palayas sa mga mangingisda sa Bu- 
lacan sa ginpatigayon nga pagtukod 
sang muti-bilyon nga proyekto nga 
Aerotropolis. Isa pa ka mapangwa- 
sak niya nga proyekto ang Pasig 
River Expressway nga lubos ginpa- 
malabagan sang mga residente sang 
syudad. [e] 

